Sok helyen karácsonykor sem volt megállás: ünnepi pörkölt főtt a tűzoltóknál szerdán | Szeged hírei | Szeged - delmagyar.hu
Lezárják a Belvárosi Hidat - Ezekre a változásokra…
Pénteken nyílik a XL. Nyári Tárlat a REÖK-ben -…
Májusra ígérték, nincs még kész a Kolozsvári tér - fotók
3,37 milliárdba került, 3 falut mentesít a forgalmi…
Szeged hírei > Sok helyen karácsonykor sem volt megállás: ünnepi pörkölt főtt a tűzoltóknál szerdán
Sok helyen karácsonykor sem volt megállás: ünnepi pörkölt főtt a tűzoltóknál szerdán
2018.12.27. 09:57
Szeged - Míg a legtöbben vágtak maguknak még egy szelet bejglit, mások karácsonykor sem pihentek. A tűzoltóknál ünnepi pörkölt készült, a benzinkúton pedig kútkezelő és taxis vitatta meg tapasztalatait.
Míg a tűzoltók egyik csapata egy kiskundorozsmai szénmonoxid-szivárgásnál tevékenykedett, a többiek igyekeztek ünnepi hangulatot varázsolni a Szegedi Hivatásos Tűzoltó-parancsnokság Napos úti épületének konyhájában, ahol szerda délelőtt 15 kiló húsból főtt a pörkölt egy hatalmas bográcsban.
Alkalmi bográcsállványnak jól jött egy forgalomból kivont szolgálati létra, ennek fokai közé helyeztek egy méretes fakanalat a tűzoltók, majd erre lógatták fel a bográcsot.
Jó hangulat a tűzoltólaktanyában
A másik fakanalat Kádár András forgatta, aki tavaly hírügyeletes volt. Ebben az évben szakácsként és szerparancsnokként tevékenykedett. – Tudok főzni, ezt hazudom nekik, de úgy tűnik, eddig bevették – mondta. A hangulat jó volt a laktanyában, de azt azért hozzátették, hogy nem egyszerű hivatás az övék, csak most tűnik úgy.
Sok helyen karácsonykor sem volt megállás: ünnepi pörkölt főtt a tűzoltóknál szerdán. Fotó: Frank Yvette - GALÉRIA
Fodor Ottó hírügyeletes úgy fogalmazott, ünnepekkor a két véglet a jellemző. Vagy nyugalom van, vagy nagyon nagy a baj. Az elmúlt három nap átlagos volt, az ünnephez kapcsolódó balesetekkel: kigyulladt egy adventi koszorú és szivárgott a szén-monoxid. Sajnálatos módon egy tragikus baleset is történt szerdán kora reggel. Posta Róbert elmondta, Csongrád megyében idén 2885 riasztás érkezett, ebből Szegeden 1606.
15 kiló húsból készült az ünnepi pörkölt
Az ünnep háromnapos, a tűzoltók pedig 24/48 órás beosztásban vannak, azaz egy nap szolgálatot két nap pihenő követ. – Így egy karácsonyi ünnepnap jutott ránk. Legközelebb 29-én, majd elsején vagyunk szolgálatban, ezért szilveszterezni nem fogunk – magyarázta Posta Róbert. A pörkölt alapanyagát az egyik kolléga ajánlotta fel, a 15 kiló húsból vacsorára is maradt a 27 szolgálatban lévő tűzoltónak.
A Tompai Kapu úti MAXILine benzinkúton sem pihentek a munkatársak.
– A legjobb ilyenkor dolgozni, mert kedvesek az emberek – mondta Mucsi Attila kútkezelő. Vígh Dániel műszakvezető komolyra fordítva a szót elmondta, hogy annyi a különbség az ünnep és a hétköznap között, hogy ilyenkor később kelnek és indulnak el az emberek. Máskor hajnali 2–3 órakor már jönnek, most tovább alszanak – mondta. A fiatalembertől arról is érdeklődtünk, hogy esetleg a tűzoltókhoz hasonlóan, nem gondoltak-e arra, hogy egy közös főzéssel ünnepeljék a karácsonyt, mire nevetve annyit mondtak, elég furcsán nézne ki, ha a benzinkúton alágyújtanának egy nagy bográcsnak.
Kenyeret keresett a család – taxival
Beszélgetésünk alatt érkezett Molnár Marcell, a Tempó Taxi munkatársa, aki szintén nem pihente végig mind a három napot. – 24-én és 25-én is végignyomtam a délelőttöt. De a mai nap a családé. Nekem teljesen normális, hogy akkor dolgozok, amikor akarok, mert kötetlen a munkaidőm. A szilvesztert is megcsinálom – árulta el a fiatalember, akinek egy apró kaland is jutott az egyik karácsonyi fuvarral.
– Boltot kellett vadásznunk kenyér miatt egy családdal. Férj és feleség utaztak egy kisgyerekkel, nyilván rokonokhoz tartottak, de kenyerünk nem volt. Szerencsére nem kellett sokat autóznunk, mert a második helyen meg tudták venni az egy kiló kenyeret.
Ezt még a férfiak is meg tudják csinálni - csomagolási tippek
Nem tudunk betelni a saját készítésű dolgokkal - csináljon ünnepi falatkákat az asztalra
Kiskarácsony az Agóra Gyermekkuckójában: verssel, mesével és díszkészítéssel hangolódtak az ünnepre a könyvtárban
A púder, az éjkék és a rose gold hódít idén - Legtöbben a héten szerzik be az adventi koszorút
advent karácsony Szeged
Pénteken nyílik a XL. Nyári Tárlat a REÖK-ben - fotógaléria
A legjobb hazai kortárs képzőművészek alkotásait pénteken már láthatja is a közönség a REÖK-ben. Délután 5 órakor nyílik a jubileumi, XL. Nyári Tárlat.
Ismét emelkedett a benzin ára
A gázolaj most nem drágult.
Gyakorlásképpen kifestették a börtönt - elítéltek vizsgáztak Nagyfán, mutatjuk fotókon
Rendszeresen szerveznek okj-s tanfolyamokat a Szegedi Fegyház és Börtön fogvatartottainak. Csütörtökön a szobafestők vizsgáztak.
Kidőlnek a víztornyok: ha a 2 közül megtartanák a régit, az sokba kerülne az önkormányzatnak
A jogsértéseket szeretné megelőzni a rendőrség a megyében - Videó
Idén még nagyobbat szól majd a Dóm téri Kavalkád - program!
Interaktív térképre tette a rendőrség a baleseteket és bűnügyeket
Csúfos vereséget szenvedett a Szeged az első meccsen
700 ezer helyett 70 milliót talált a bankszámláján egy szegedi férfi
A Szegedi Vadaspark lakói kapták a lefoglalt zöldség- és gyümölcsszállítmányt
Több mint nyolc mázsa jelöletlen zöldséget és gyümölcsöt találtak egy tehergépjárműben Csongrád megyében. Tovább olvasom